APROBACIÓN DEFINITIVA DA ORDENANZA FISCAL DE UTILIZACIÓN PRIVATIVA E APROVEITAMENTO ESPECIAL DO DOMINIO PÚBLICO LOCAL POR VEHÍCULOS DE TRACCIÓN MECÁNICA NO APARCAMENTO DO ARAL.
ADMINISTRACIÓN LOCAL — Municipal — Baiona (Ordenanzas e Regulamentos, 04/08/2020)

O Pleno do Concello, en sesión celebrada o 17 de xullo de 2020, resolveu as alegacións presentadas ao acordo plenario de 13 de febreiro de 2020, polo que se aprobaba provisonalmente a imposición da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral e a Ordenanza Fiscal Reguladora da mesma, entendendose definitivamente adoptado o acordo, conforme ao artigo 17.3 do Texto Refundido da Lei Reguladora de Facendas Locais. En cumprimento do disposto no artigo 17.4 do Texto Refundido da Lei Reguladora de Facendas Locais, trasncribese a parte resolutiva de dito acordo: Sometido polo Sr. Alcalde a votación o presente punto, resulta aprobado por 10 votos a favor (6, PSOE, 2, BNG, 2, NÓS BAIONA), producíndose 7 abstencións (6, PP;1, Grupo Mixto). Polo cal, o Pleno do Concello, por maioría absoluta, ACORDA “PRIMEIRO.- Aprobar definitivamente a imposición da taxa pola utilización privativa e aproveitamento especial do dominio público local por vehículos de tracción mecánica no aparcamento do Aral. SEGUNDO.- Estimar a alegación presentada o 10 de marzo de 2020, ao texto da Ordenanza Fiscal, introducindo dos novos apartados na mesma, nos artigos 7 e 10, co seguinte tenor: 7.3. As anteriores bonificacións/exencións serán tamén aplicables a aqueles usuarios que, estando empadroados no Concello de Baiona, non paguen o imposto de vehículos de tracción mecánica no municipio, por dispor do vehículo en réxime de aluger ou calquera tipo de contrato que atribua a posesión pero non a propiedade do vehículo.10.11. Para gozar das bonificacións/exencións previstas no artigo 7.3 da presente Ordenanza será necesario ac ompañar xunto co certificado de empadroamento, o correspondente contrato ou certificado que lexitime a posesión do vehículo polo suxeito pasivo, e onde se reflicte expresamente o titular do vehículo e o usuario do mesmo. TERCEIRO.- Aprobar definitivamente a Ordenanza Fiscal reguladora da Taxa pola utilización privativa e aproveitamento especial do dominio público local por vehículos de tracción mecánica no aparcamento do Aral, que quedará redactada como segue: No uso das facultades concedidas polos artigos 133.2 e 142 da Constitución, polo artigo 106 da Lei 7/1985, do 2 de abril, reguladora das bases do réxime local, e os artigos 20 e 57 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, este Concello establece a taxa por utilización privativa e aproveitamento especial do dominio público por vehículos de tracción mecánica nas prazas de aparcamento do Aral, que se regulará pola presente ordenanza, redactada conforme ó disposto nos artigos 20 a 27 do TRLRFL. Constitúe o feito impoñible desta taxa, a utilización privativa ou aproveitamento especial do dominio público local con ocasión do estacionamento de vehículos de tracción mecánica no aparcamento do Aral, tanto en réxime de rotación, como en réxime de abonado ou mediante concesión. Son suxeitos pasivos desta taxa, as persoas físicas ou xurídicas, así como as comunidades de bens, herdanzas xacentes e demais entidades ás que se refire ó art.35.4 da Lei xeral tributaria que desfruten, utilicen, ou aproveiten as prazas de aparcamento do Aral.1.- Responderán solidariamente das obrigas tributarias do suxeito pasivo as persoas físicas e xurídicas ás que se refire o art.42 da Lei xeral tributaria.2.- Serán responsábeis subsidiarios os administradores das sociedades e os síndicos, interventores ou liquidadores de quebras, concursos, sociedades e entidades en xeral, nos supostos e co alcance que sinala o artigo 43 da Lei xeral tributaria.1.- Nos casos de estacionamento por minutos, a cota tributaria será o resultado de multiplicar o número de minutos que permaneza estacionado o vehículo por unha cantidade fixa.2.- Nos casos de estacionamento por día, semana, mes, ou ano, establecese unha cota fixa en función da duración da ocupación.3.- Nos casos de concesión a 50 anos establecese un canon concesional e unha cota fixa de mantemento.7.1. Dende a entrada en vigor da presente Ordenanza e ata 31 de decembro de 2020: 7.2. A partir de 1 de xaneiro de 2021, os usuarios empadroados no Concello de Baiona e que paguen o imposto de vehículos de tracción mecánica no municipio, ou estando obrigados ao pago, gocen dalgunha das exencións ou bonificacións previstas no artigo 4, apartado 1, da Ordenanza Reguladora do Imposto de Vehículos de Tracción Mecánica do Concello de Baiona, gozarán das seguintes bonificacións: 7.3. As anteriores bonificacións/exencións serán tamén aplicables a aqueles usuarios que, estando empadroados no Concello de Baiona, non paguen o imposto de vehículos de tracción mecánica no municipio, por dispor do vehículo en réxime de aluger ou calquera tipo de contrato que atribua a posesión pero non a propiedade do vehículo.1.- No caso de prazas de rotación, devéngase a taxa e nace a obrigación de contribuír no momento de solicitude da utilización do dominio público, que é cando o condutor do vehículo o introduce no aparcamento e obtén o correspondente tícket na máquina expendedora.2.- No caso de abonos, no momento de autorización polo Concello, da utilización do aparcamento do Aral, polo período establecido, e o primeiro día da semana, quincena, mes, ou ano nos casos de prórroga.3.- No caso de concesión no momento de sinatura do Contrato para o canon e o primeiro día de cada mes para a tarifa de mantemento. No caso de prazas de rotación, o pago da taxa realizarase antes da retirada do vehículo nas máquinas instaladas dentro do aparcamento. No caso de avaría das mesmas, nas oficinas existentes no aparcamento. - No caso de abonos, o pago da taxa deberá realizarse nas oficinas do aparcamento do Aral, pudendo domiciliarse unicamente nos casos de abonos anuais. - O pago deberá realizarse no momento da autorización da utilización do dominio público, e con carácter previo ao desfrute do mesmo, debendo abarcar a totalidade do período solicitado, agás no caso de abono anual e por contratos de traballo en tempada estival, que poderá realizarse o pago mediante períodos mensuais. - No caso de abono semanal, quincenal, ou mensual, a utilización do dominio público poderá prorrogarse a solicitude do abonado, debendo ingresarse con carácter previo ao desfrute do novo período solicitado, a tarifa correspondente. Os abonos anuais prorrogaranse automaticamente finalizado o ano. - No caso de abonos anuais, si a solicitude de desfrute do dominio público se efectúa con posterioridade ao día 1 do mes, prorratearase a mensualidade correspondente entre o número de días de desfrute do mes en curso, esixíndose as restantes cotas mensuais por períodos mensuais completos. Poderán domiciliarse todas as cotas mensuais agás a primeira que obrigatoriamente deberá pagarse nas oficinas do aparcamento. - Cando un recibo domiciliado sexa devolto pola entidade bancaria, pagarase en efectivo nas oficinas do aparcamento, e ao seu importe engadirase a comisión cobrada pola entidade financeira pola devolución do recibo. O impago de dúas cotas mensuais determinará a baixa automática no abono anual, entendéndose que o usuario do dominio público non desexa continuar co desfrute do mesmo. A débeda correspondente esixirase polo procedemento de prema. - A solicitude de baixa do abono anual deberá formalizarse antes do día 25 do mes anterior á baixa. - No abono anual, no caso de darse de baixa antes da finalización do primeiro ano, se o importe satisfeito ata o momento da baixa, non chegase a 2/3 do importe do abono anual correspondente, practicarase unha liquidación complementaria ata alcanzar os 2/3 de dito abono. - Os concesionarios das prazas deberán abonar o canon á sinatura do contrato pudendo pagar a tarifa de mantemento mediante domiciliación bancaria, ou nas oficinas do Aral. As cotas devengadas e non pagadas esixiranse pola vía de prema.10.1.- Os usuarios abonados e en réxime de concesión, deberán acceder ás instalacións mediante unha tarxeta que se facilitará nas instalacións do Aral no momento da autorización da utilización das prazas en caso de abonados, ou na sinatura do contrato no caso de concesións.10.2.- Os usuarios en réxime de rotación accederán ao aparcamento mediante o ticket expedido pola máquina expendedora.10.3.- Para os usuarios en réxime de abono, as exencións e bonificacións previstas no artigo 7 da presente Ordenanza, deberán solicitarse no momento da solicitude de alta, e posteriormente todos os anos, nas oficinas do aparcamento do Aral, acompañando certificado de empadroamento e xustificante de pago do Imposto de Vehículos de Tracción Mecánica no Concello de Baiona no ano en curso, ou da exención do pago do mesmo.10.4.- Para os usuarios en réxime de rotación a bonificación recollida no artigo 7, aplicarase de maneira automática.10.5.- Os abonados por contrato de traballo, deberán acompañar coa solicitude o correspondente contrato de traballo onde conste a duración do mesmo.10.6.- Prohíbense as cesións e traspaso das prazas e tarxetas.10.7.- Non poderán utilizar o aparcamento os camións e aqueles outros vehículos dos que as súas dimensións ou características fagan difícil a súa circulación polo interior ou dificulten a dos restantes usuarios do mesmo.10.8.- Queda prohibido introducir no aparcamento substancias perigosas ou que poidan producir molestias ao resto dos usuarios.10.9.- Prohíbese a realización de manobras que poidan causar danos ás instalacións do aparcamento ou ás persoas ou vehículos que se atopen no seu interior, así como calquera clase de actos que poidan perturbar o normal funcionamento do servizo.10.10.- Os usuarios ocuparán co seu vehículo o lugar delimitado no chan de aparcamento, quedando prohibido invadir o espazo reservado ás prazas colindantes. Polo que se refire á cualificación das infraccións tributarias e as súas correspondentes sancións, estarase ó disposto nos artigos 183 e seguintes da Lei xeral tributaria e demais normativa aplicable que a desenvolve.10.11. Para gozar das bonificacións/exencións previstas no artigo 7.3 da presente Ordenanza será necesario acompañar xunto co certificado de empadroamento, o correspondente contrato ou certificado que lexitime a posesión do vehículo polo suxeito pasivo, e onde se reflicte expresamente o titular do vehículo e o usuario do mesmo. DISPOSICIÓN FINAL.- A presente Ordenanza entrará en vigor o día seguinte da súa publicación no Boletín Oficial da Provincia. DISPOSICIÓN DERROGATORIA.- A presente Ordenanza fiscal derroga a actual Ordenanza reguladora do prezo público polo servizo de aparcamento no parking Aral.>> CUARTO: Proceder á publicación no Boletín Oficial da Provincia, do acordo definitivo de modificación da Ordenanza Fiscal e o texto íntegro da mesma, sen que entre en vigor ata que se leve a cabo dita publicación, en consonancia co disposto no artigo 17.4 do Real Decreto Lexislativo 2/2004 polo que se aproba o Texto Refundido da Lei Reguladora de Facendas Locais.” Contra dita aprobación definitiva podrá interpoñerse recurso contencioso-administrativo no prazo de 2 meses contados a partir da publicación deste anuncio no Boletín Oficial da Provincia. O alcalde, DOCUMENTO ASINADO TELEMATICAMENTE AO MARXE